Държавен вестник, бр. 18, 2020 г., стр. 117

БРОЙ  18	
Д Ъ Р Ж А В Е Н  В Е С Т Н И К 	
СТР.  117  
(4) За отстраняването на обучаемия се 
съставя протокол, подписан от квесторите 
в изпитната зала и от директора/ръководи-
теля на обучаващата институция, в която 
се провежда изпитът, като в протокола 
задължително се посочват нарушителят, 
нарушението и кога е извършено.
(5) Изпитната работа на обучаем, от-
странен от изпит в случаите по ал. 3, не се 
оценява.
Раздел II
Задължителен държавен изпит за придо­
биване на професионална квалификация в 
професионалното образование
Чл. 6. Задължителният държавен изпит 
за придобиване на втора или трета степен 
на професионална квалификация в про-
фесионалното образование се полага след 
успешно завършен XII клас и приключване 
на професионалното образование по рамкови 
програми „В“ за придобиване на средно об-
разование и професионална квалификация.
Чл. 7. (1) Задължителният държавен изпит 
за придобиване на професионална квалифи-
кация в професионалното образование се 
провежда в три сесии:
1. през май – юни;
2. през август – септември;
3. през януари. 
(2) Датите за изпитните сесии по ал. 1, 
за провеждане на задължителен държавен 
изпит за придобиване на професионална 
квалификация – частта по теория на про-
фесията, както и сроковете за подаване на 
заявленията за допускане до задължителен 
държавен изпит за придобиване на професио-
нална квалификация, се определят в началото 
на учебната година по график, утвърден със 
заповед на министъра на образованието и 
науката. 
(3) Датите за провеждане на задължи-
телния държавен изпит за придобиване на 
професионална квалификация – частта по 
практика на професията, се определят със 
заповед на директора на училището за всяка 
изпитна сесия.
Чл. 8. Задължителният държавен изпит 
за придобиване на професионална квалифи-
кация се провежда в училището, в което е 
проведено обучението, а когато училището 
е закрито или преобразувано – в училище, 
определено от началника на съответното 
регионално управление на образованието. 
Чл. 9. (1) Учениците от последния гим-
назиален клас, които желаят да бъдат до-
пуснати до задължителен държавен изпит 
за придобиване на професионална квалифи-
кация, подават заявлението по чл. 3, ал. 11 
в сроковете по чл. 7, ал. 2 до директора на 
училището, в което се обучават.
(2) Учениците, които по здравословни 
причини не могат да положат писмен изпит, 
полагат устен изпит в частта по теория на 
професията след представяне на медицински 
документ, издаден от съответната експертна 
лекарска комисия, определена в Закона за 
здравето, или друг медицински документ, 
издаден от лекар специалист. 
(3) Учениците, които са придобили правото 
да полагат задължителен държавен изпит за 
придобиване на професионална квалифика-
ция, но не са се явили или не са го положили 
успешно в предишни изпитни сесии, подават 
заявлението по ал. 1 до директора на учили-
щето, в което са се обучавали, а в случаите, 
когато то е преобразувано или закрито – до 
началника на регионалното управление на 
образованието, и полагат изпита в посочено 
от него училище.
Раздел III
Държавен изпит за придобиване на профе­
сионална квалификация в професионалното 
обучение
Чл. 10. (1) Държавният изпит за придо-
биване на първа, втора, трета и четвърта 
степен на професионална квалификация в 
професионалното обучение се полага след 
приключване на професионалното обучение 
от обучаваните по рамкови програми А, Б, 
Г и Е.
(2) Държавният изпит за придобиване на 
професионална квалификация се провежда 
в училището или обучаващата институция, 
съответно в което или в която е проведено 
обучението, а когато училището или про-
фесионалният колеж са закрити или прео-
бразувани, или центърът за професионално 
обучение (ЦПО) е преустановил дейността си 
поради прекратяване или отнемане на лицен-
зията – в училище, определено от началника 
на съответното регионално управление на 
образованието.
(3) Държавният изпит за учениците, обу-
чавани за придобиване на първа и втора 
степен на професионална квалификация в 
системата на училищното образование, се 
провежда в сесиите и на датите по чл. 7.
(4) Държавният изпит по ал. 1 за лица, 
навършили 16 години, обучавани за придо-
биване на първа, втора, трета и четвърта 
степен на професионална квалификация, се 
полага в сесии, определени от училището 
или професионалния колеж, като първата 
от тях е не по-късно от 15 работни дни след 
приключване на обучението, а в ЦПО – дър-
жавният изпит се провежда два пъти в ме-
сеца на дати, определени в годишен график, 
утвърден от НАПОО.